CELEX: 52010PC0158
Language: mt
Date: 2010-04-20
Title: Proposta għal deċiżjoni tal-Kunsill dwar il-pożizzjoni li għandha tieħu l-Unjoni Ewropea fi ħdan il-Kunsill ta' Assoċjazzjoni stabbilit permezz tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha fuq naħa, u r-Renju tal-Marokk, fuq in-naħa l-oħra, li jemenda l-Artikolu 15(7) tal-Protokoll Nru 4 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattiva

|

52010PC0158

Proposta għal deċiżjoni tal-Kunsill dwar il-pożizzjoni li għandha tieħu l-Unjoni Ewropea fi ħdan il-Kunsill ta' Assoċjazzjoni stabbilit permezz tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha fuq naħa, u r-Renju tal-Marokk, fuq in-naħa l-oħra, li jemenda l-Artikolu 15(7) tal-Protokoll Nru 4 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattiva  /* KUMM/2010/0158 finali - NLE 2010/0088 */  

	[pic] | IL-KUMMISSJONI EWROPEA |Brussel 20.4.2010KUMM(2010)158 finali2010/0088 (NLE)Proposta għalDEĊIŻJONI TAL-KUNSILLdwar il-pożizzjoni li għandha tieħu l-Unjoni Ewropea fi ħdan il-Kunsill ta' Assoċjazzjoni stabbilit permezz tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha fuq naħa, u r-Renju tal-Marokk, fuq in-naħa l-oħra, li jemenda l-Artikolu 15(7) tal-Protokoll Nru 4 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattivaMEMORANDUM TA’ SPJEGAZZJONIIL-KUNTEST TAL-PROPOSTAIl-projbizzjoni tar-refużjoni tad-dazji doganali hija stipulata fl-Artikolu 15 tal-Protokoll Nru 4, anness mal-Ftehim ta' Assoċjazzjoni bejn il-KE u l-Marokk. Fil-paragrafu 7 hemm stipulat perjodu ta' tranżizzjoni marbut mal-applikazzjoni sħiħa tal-projbizzjoni ta' refużjoni ta' dazji mill-Marokk, u dan il-pajjiż sieħeb huwa mogħti l-possibbiltà li jirrestitwixxi d-dazji lill-esportaturi jew operaturi ekonomiċi tiegħu.Dan il-perjodu ta' tranżizzjoni jiskadi fil-31 ta' Diċembru 2009. Għaldaqstant, l-Artikolu 15(7) jistipula l-possibbiltà li din id-dispożizzjoni tiġi eżaminata mill-ġdid bi ftehim komuni.Il-Marokk ressaq talba bil-miktub għall-estenzjoni taż-żmien ta' validità tad-dispożizzjoni dwar ir-refużjoni u r-reviżjoni tar-rati tad-dazju doganali.F'konformità mal-Artikolou 39 tal-Protokoll 4, id-dispożizzjonijiet tal-imsemmi Protokoll jistgħu jiġu emendati b'deċiżjoni tal-Kunsill ta' Assoċjazzjoni.It-test tad-deċiżjoni jieħu post id-dispożizzjoni li hemm fl-Artikolu 15(7).Min-naħa, din tfisser bidla fil-perjodu ta' validità tal-imsemmija dispożizzjoni dwar ir-refużjoni u, min-naħa l-oħra, reviżjoni tar-rata ta' dazji doganali li għandhom jinżammu.Il-partijiet qablu li jestendu bi tliet snin l-applikazzjoni tal-Artikolu 15(7), b'seħħ mill-1 ta' Jannar 2010 sabiex jassiguraw iċ-ċarezza, il-previdibbiltà ekonomika għat-tul kif ukoll is-sigurtà ġuridika għall-operaturi ekonomiċi.Barra minn dan, il-partijiet iddeċidew li jaġġustaw ir-rati ta' dazji doganali li huma aplikabbli bħalissa fil-Marokk biex dawn jiġu allineati ma' dawk li jeżistu fl-Unjoni Ewropea.Bil-għan li tiġi formalment adottata din id-deċiżjoni, intlaħaq qbil, permezz ta' skambju ta' korrispondenza bejn il-Kummissjoni Ewropea u l-awtoritajiet kompetenti tal-Marokk, li l-kontenut ta' din id-deċiżjoni għandu japplika mill-1 ta' Jannar 2010.KONSULTAZZJONI MAL-PARTIJIET INTERESSATI U L-ISTIMA TAL-IMPATTIl-partijiet interessati ġew ikkonsultati fil-qafas tal-grupp ta' ħidma Pan-Euro-Med, u tas-sezzjoni tal-oriġini tal-Kumitat tal-Kodiċi Doganali.Rikors għall-pariri ta' espert estern ma kienx meħtieġ.Ma kienx hemm il-ħtieġa li wieħed jirrokorri għal analiżi tal-impatt peress li l-emendi proposti huma ta' natura teknika u ma jolqtux is-sustanza tal-protokoll dwar ir-regoli ta' oriġini li huma fis-seħħ bħalissa.L-ELEMENTI ĠURIDIĊI TAL-PROPOSTAMeta wieħed iqis in-natura tal-tibdiliet li għandhom isiru fl-Artikolu 15(7) tal-Protokoll Nru 4, u minħabba r-raġunijiet ta' sigurtà ġuridika, hemm bżonn li jinbidel il-paragrafu kollu.Id-dispożizzjoni modifikata dwar ir-refużjoni għandha tiġi applikata b'mod retroattiv mill-1 ta' Jannar 2010.Il-bażi ġuridika tal-modifika ta' din id-dispożizzjoni hija l-Artikolu 207(4), flimkien mal-Artikolu 218(9) tat-Trattat dwar il-Funzjonament tal-Unjoni Ewropea.Din il-proposta hija fil-kompetenza esklussiva tal-Unjoni. Għalhekk il-prinċipju tas-sussidjarjetà ma japplikax.Strument propost: Deċiżjoni tal-KunsillRIPERKUSSJONI FINANZJARJAIl-proposta preżenti m'għandha l-ebda implikazzjoni finanzjarja għall-baġit tal-Unjoni.TAGĦRIF ADDIZZJONALIIl-proposta ma tinkludi l-ebda klawżola ta' analiżi, reviżjoni jew ta' estinzjoni.2010/0088 (NLE)Proposta għalDEĊIŻJONI TAL-KUNSILLdwar il-pożizzjoni li għandha tieħu l-Unjoni Ewropea fi ħdan il-Kunsill ta' Assoċjazzjoni stabbilit permezz tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha fuq naħa, u r-Renju tal-Marokk, fuq in-naħa l-oħra, li jemenda l-Artikolu 15(7) tal-Protokoll Nru 4 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattivaIL-KUNSILL TAL-UNJONI EWROPEA,wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,wara li kkunsidra l-proposta tal-Kummissjoni Ewropea,Billi:1.  Il-Protokoll Nru 4[1] tal-Ftehim Ewro-Mediterranju bejn il-Komunità Ewropea u l-Istati Membri tagħha, min-naħa, u r-Renju tal-Marokk, min-naħa l-oħra, minn issa 'l quddiem "il-ftehim", kif emendat bid-Deċiżjoni Nru 2/2005 tal-Kunsill ta' Assoċjazzjoni bejn l-UE u l-Marokk tat-18 ta' Novembru 2005[2], dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattiva.2.  L-Artikolu 15(7) tal-Protokoll 4 fih projbizzjoni ġenerali tar-refużjoni ta', jew ta' eżenzjoni minn, dazji doganali għal materjali mhux ta' oriġini li jintużaw fil-manifattura ta' prodotti ta' oriġini. Madankollu, dan l-Artikolu jipprevedi fil-paragrafu 7 li refużjoni jew eżenzjoni tista' tiġi applikata sal-31 ta' Diċembru 2009 taħt ċerti kundizzjonijiet.3.  Sabiex ikun hemm żgur iċ-ċarezza, il-previdibbiltà ekonimika għat-tul kif ukoll is-sigurtà ġuridika, il-partijiet qablu li jestendu bi tliet snin l-applikazzjoni tal-Artikolu 15(7), b'seħħ mill-1 ta' Jannar 2010.4.  Barra minn dan, huwa xieraq li r-rati ta' dazji doganali li huma applikabbli bħalissa fil-Marokk jiġu aġġustati biex dawn jiġu allineati ma' dawk li jeżistu fl-Unjoni Ewropea.5.  Għaldaqstant fl-Artikolu 39 tal-Protokoll Nru 4, il-Kunsill ta' Assoċjazzjoni stabbilit permezz tal-ftehim għandu jiddeċiedi li jemenda l-Protokoll kif xieraq.6.  L-Unjoni Ewropea għandha, għaldaqstant, tadotta fi ħdan il-Kunsill ta' Assoċjazzjoni l-pożizzjoni kif imfissra fl-abbozz ta' deċiżjoni mehmuża.ADOTTA DIN ID-DECIZJONI:Artikolu 1Il-pożizzjoni li għandha tieħu l-Unjoni Ewropea fi ħdan il-Kunsill ta' Assoċjazzjoni stabbilit permezz tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha fuq naħa, u r-Renju tal-Marokk, fuq in-naħa l-oħra, li jemenda l-Artikolu 15(7) tal-Protokoll Nru 4 ta' dak il-Ftehim, dwar id-definizzjoni tal-kunċett ta' "prodotti ta' oriġini" u metodi ta' kooperazzjoni amministrattiva, bil-ħsieb li tittawwal l-applikazzjoni tal-imsemmija dispożizzjoni, hija mfissra fl-abbozz ta' deċiżjoni mehmuż tal-Kunsill ta' Assoċjazzjoni.Artikolu 2Id-Deċiżjoni tal-Kunsill ta' Assoċjazzjoni hija ppubblikata f'il-Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-President  Abbozz DEĊIŻJONI NRU [...] TAL-KUNSILL TA’ ASSOĊJAZZJONI UE-MAROKKta’ [...]li temenda l-Artikolu 15(7) tal-Protokoll Nru 4 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa, u r-Renju tal-Marokk, min-naħa l-oħra, dwar id-definizzjoni tal-kunċett ta' "prodotti ta' oriġini" u għal metodi ta' kooperazzjoni amministrattivaIL-KUNSILL TA’ ASSOĊJAZZJONI,wara li kkunsidra l-Ftehim Ewro-Mediterran li jistabbilixxi assoċjazzjoni bejn il-Komunità Ewropeja u l-Istati Membri tagħha, min-naħa, u r-Renju tal-Marokk, min-naħa l-oħra, u b’mod partikolari l-Artikolu 39 tal-Protokoll 4;Billi:7.  L-Artikolu 15(7) tal-Protokoll Nru 4 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa, u r-Renju tal-Marokk, min-naħa l-oħra, minn issa 'l quddiem "il-ftehim", jippermetti, taħt ċerti kundizzjonijiet, ir-refużjoni jew l-eżenzjoni tad-dazji doganali jew tat-taxxi b'effett ekwivalenti sal-31 ta' Diċembru 2009.8.  Sabiex ikun hemm żgur iċ-ċarezza, il-previdibbiltà ekonimika għat-tul kif ukoll is-sigurtà ġuridika, il-partijiet qablu li jestendu bi tliet snin l-applikazzjoni tal-Artikolu 15(7), b'seħħ mill-1 ta' Jannar 2010.9.  Barra minn dan, huwa xieraq li r-rati ta' dazji doganali li huma applikabbli bħalissa fil-Marokk jiġu aġġustati biex dawn jiġu allineati ma' dawk li jeżistu fl-Unjoni Ewropea.10.  Il-Protokoll Nru 4 tal-ftehim għandu għalhekk jiġi emendat kif jixraq.11.  Hekk kif l-Artikolu 15(7) ma jibqax japplika wara il-31 ta' Diċembru 2009, din id-deċiżjoni tibda' tapplika mill-1 ta' Jannar 2010.IDDEĊIEDA KIF ĠEJ:Artikolu 1L-Artikolu 15(7) tal-Protokoll Nru 4 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa, u r-Renju tal-Marokk, min-naħa l-oħra, dwar id-definizzjoni tal-kunċett ta' "prodotti ta' oriġini" u għal metodi ta' kooperazzjoni amministrattiva huwa mibdul b'dan li ġej:"7. Minkejja l-paragrafu 1, il-Marokk jista', ħlief għal prodotti li jaqgħu fi ħdan il-Kapitoli 1 sa 24 tas-Sistema Armonizzata, japplika arranġamenti għal rifużjoni ta' dazji doganali jew ħlasijiet li għandhom effett ekwivalenti jew eżenzjoni minnhom, applikabbli għal materjali mhux oriġinarji użati fil-manifattura ta' prodotti oriġinarji, suġġett għad-dispożizzjonijiet li ġejjin:(a) għandha tibqa' rata ta' 4% ta' ħlas doganali fir-rigward tal-prodotti li jaqgħu fi ħdan il-Kapitoli 25 sa 49 u 64 sa 97 tas-Sistema Armonizzata, jew kwalunkwe rata inferjuri li tkun fis-seħħ fil-Marokk;(b) rata ta' 8% ta' ħlas doganali għandha tibqa' fir-rigward tal-prodotti li jaqgħu fi ħdan il-Kapitoli 50 sa 63 tas-Sistema Armonizzata, jew rata inferjuri li tkun fis-seħħ fil-Marokk.Id-dispożizzjonijiet ta' dan il-paragrafu għandhom japplikaw sal-31 ta' Diċembru 2012 u jistgħu jiġu riveduti bi qbil bejniethom."Artikolu 2Din id-Deċiżjoni għandha tidħol fis-seħħ fil-ġurnata tal-adozzjoni tagħha.Hija applikabbli mill-1 ta' Jannar 2010.Magħmul fiGħall-Kunsill ta' AssoċjazzjoniIl-President [1] ĠU L 70, 18.3.2000, p. 2[2] ĠU L 336, 21.12.2005, p. 1